
VIEŠOJO DARBŲ PIRKIMO-PARDAVIMO SUTARTIS NR. ________

Šalčininkų rajono savivaldybės vietinės reikšmės kelių (gatvių) priežiūros darbų pirkimas Nr. 16676
2025 m. _________ mėn.____ d.
Šalčininkai

Šalčininkų rajono savivaldybės administracija, įstaigos kodas 188718713, atstovaujama direktoriaus Gžegožo Jurgo, veikiančio pagal Šalčininkų rajono savivaldybės administracijos veiklos nuostatus, (toliau vadinama – Užsakovu) 
ir 
[įmonės pavadinimas], [įmonės kodas], atstovaujamas (-a) ___________________, veikiančio (-ios) pagal ___________, (toliau vadinama – Rangovu), 
toliau Rangovas ir Užsakovas kiekvienas atskirai gali būti vadinami „Šalimi“, o  kartu – „Šalimis“, sudarė šią sutartį (toliau – Sutartis), vadovaujantis supaprastintu atviru konkurso būdu atlikto viešojo pirkimo sąlygomis ir susitarė dėl toliau išvardytų sąlygų.

1. SUTARTIES OBJEKTAS

1.1.  Šia Sutartimi Rangovas įsipareigoja pagal Užsakovo nurodymus atlikti Šalčininkų rajono savivaldybės vietinės reikšmės kelių (gatvių) su žvyro danga remonto, priežiūros darbus (toliau – Darbai), o Užsakovas įsipareigoja už Darbus apmokėti Sutartyje nustatyta tvarka.
1.2.  Pirkimo objektas: nurodyti pirkimo dalį
1.3.  Darbų eigą prižiūri atitinkamos Šalčininkų rajono savivaldybės administracijos seniūnas arba jo paskirtas seniūnijos darbuotojas, pasirašydamas ant Rangovo teikiamų atliktų darbų aktų. Seniūno patikrintą ir vizuotą kelių sąrašą Rangovas pateikia pasirašyti techniniam prižiūrėtojui (jeigu taikoma), kuris pasirašo ant darbų atlikimo aktų. 
1.4.  Užsakovas pasirašo darbų atlikimo aktus ir pažymas, kai yra Rangovo, Šalčininkų rajono savivaldybės administracijos seniūno, techninio prižiūrėtojo (jeigu taikoma), parašai, bet ne vėliau kaip iki kiekvieno einamojo mėnesio 20 dienos. Užsakovas už atliktus darbus apmoka Rangovui per 30 dienų nuo šių dokumentų pateikimo dienos. 
1.5.  Jei dokumentai pateikiami vėliau nei nurodyta 1.4 punkte, apmokėjimas gali būti atidedamas dar 30 dienų.
1.6.  Darbai turės būti atliekami pagal faktinį Užsakovo poreikį ir tik jo įgaliotiesiems atstovams šiuos Darbus užsakius raštu. Priežiūros darbai (paslaugos) turi būti atlikti per 10 d. d. nuo užsakymo pateikimo. Paprastojo remonto darbai su žvyro danga turi būti atlikti per 15 d. d. nuo užsakymo pateikimo. 

2. SUTARTIES KAINA IR APMOKĖJIMAS

2.1. Šiai Sutarčiai taikoma kintamo įkainio kainodara, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (aktualios redakcijos) „Dėl Kainodaros taisyklių nustatymo metodikos patvirtinimo“ (toliau - Metodika). Kintamas įkainis susideda iš dviejų dalių – kintamos dalies ir tiekėjo pasiūlytos nuolaidos/antkainio. Rangovo pasiūlyta nuolaida/antkainis yra fiksuoti ir nekinta visą sutarties galiojimo laikotarpį. 
2.2. Pradinės Sutarties vertė yra (nurodyti sumą skaičiais) Eur (nurodyti sumą žodžiais) be PVM. PVM sudaro (nurodyti sumą skaičiais) Eur (nurodyti sumą žodžiais). Sutarties kaina yra (nurodyti sumą skaičiais) Eur (nurodyti sumą žodžiais) Eur su PVM. (jeigu sudaryta sutartis kelioms pirkimo dalims, nurodyti kiekvienos pirkimo dalies vertę).

Šioje Sutartyje Pradinės Sutarties vertė yra lygi maksimaliai pirkimui skirtai lėšų sumai su PVM pirkimo dokumentuose ir Sutartyje nurodytų Darbų  įsigijimui Tiekėjo pasiūlyme siūlomą nuolaidą (antkainį).
2.3. Avansinis mokėjimas nenumatytas.
2.4.  Užsakovas moka Rangovui už faktiškai atliktus Darbus pagal pasiūlymo procentą nuo UAB Sistelos įkainio nustatyto rekomendacijose dėl statinių statybos skaičiuojamųjų kainų (įkainių) nustatymo (aktuali redakcija). 
2.5.  Užsakovas sumoka Rangovui atliktų Darbų kainą po to, kai yra priimtas atliktų Darbų rezultatas, su sąlyga, kad Darbai atlikti tinkamai ir laiku.
2.6. Užsakovas gali apmokėti tiesiogiai subrangovui už Darbų kainą po to, kai yra priimtas atliktų Darbų rezultatas, su sąlyga, kad Darbai atlikti tinkamai ir laiku.
2.7.  Ši sutartis finansuojama iš Kelių priežiūros ir plėtros programos lėšų arba savivaldybės biudžeto lėšų arba Europos sąjungos lėšų. Užsakovas su Rangovu atsiskaito už laiku ir tinkamai faktiškai atliktus darbus. Mokėjimus pagal šią sutartį Užsakovas atlieka ne anksčiau kaip per 5 (penkias) dienas nuo lėšų gavimo ir ne vėliau kaip per 30 (trisdešimt)  dienų nuo dienos, kai iš Rangovo buvo gauta tinkamai įforminta sąskaita-faktūra ar PVM sąskaita-faktūra (toliau-sąskaita), darbų perdavimo-priėmimo aktas (F2) ir F-3 formos. Užsakovui dokumentus pateikti iki einamojo mėnesio 20 dienos.
2.8.  Sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Paslaugų teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis Sąskaitų administravimo bendrosios informacinės sistemos (toliau – SABIS) priemonėmis (žr. https://sabis.nbfc.lt/). Paslauga yra apmokama Lietuvos Respublikos finansų ministro nustatyta tvarka. Elektroninės sąskaitos faktūros priimamos ir apdorojamos naudodamasi informacinės sistemos SABIS priemonėmis.
2.9. Sąskaitoje turi būti nurodoma Sutarties data ir numeris.
2.10. Atliekamų Darbų kaina apskaičiuojama taikant kintamus įkainius pagal pasiūlymo procentą nuo UAB Sistelos įkainio nustatyto rekomendacijose dėl statinių statybos skaičiuojamųjų kainų (įkainių) nustatymo (aktuali redakcija).
2.11. Pirkimo sąlygose nurodyta preliminari trijų metų suma, kuri remiantis faktiškais darbų kiekiais sutarties metinė perkamų darbų vertė gali didėti arba mažėti apie 25 procentų.
2.12. Pagal pasiūlymo procentą nuo UAB Sistelos įkainio nustatyto rekomendacijose dėl statinių statybos skaičiuojamųjų kainų (įkainių) nustatymo (aktuali redakcija) nurodytam Rangovo pasiūlyme apima visas tiesiogines ir netiesiogines išlaidas, susijusias su Darbų atlikimu.
2.13. Pridėtinės vertės mokestis skaičiuojamas ir apmokamas vadovaujantis Respublikoje galiojančiais teisės aktais.
2.14. Užsakovas numato tiesioginio atsiskaitymo su subtiekėjais galimybę, vadovaujantis šiame punkte nustatyta tvarka. Užsakovas ne vėliau kaip per 3 darbo dienas nuo šios Sutarties 5.1 punkte nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo subtiekėjo, kurioje aprašoma tiesioginio atsiskaitymo su subtiekėju tvarka, kurioje numatoma teisė Rangovui prieštarauti nepagrįstiems mokėjimams subtiekėjui.
2.15. Užsakovas turi teisę be atskiro išankstinio Rangovo įspėjimo sulaikyti ir (ar) išskaičiuoti iš Rangovui pagal Sutartį mokamų sumų visas ir bet kokias nuostolių kompensavimo ir (ar) netesybų (delspinigių, baudų ir pan.) sumas, Rangovo mokėtinas Užsakovui, t. y. Užsakovui vienašališkai įskaitant vienarūšį priešpriešinį reikalavimą dėl atitinkamos sumos. Apie atliktą įskaitymą Užsakovas raštiškai informuoja Rangovą.

3. SUTARTIES GALIOJIMO TERMINAS

3.1.  Sutartis įsigalioja, kai Sutartį pasirašo abi Sutarties Šalys ir pateikiamas sutarties įvykdymo užtikrinimas bei galioja:
3.1.1. Iki visiško Šalių įsipareigojimų įvykdymo, tačiau ne ilgiau kaip 36 mėnesius (neįskaitant apmokėjimo) nuo Sutarties įsigaliojimo dienos;
3.1.2. Kai Šalys sutaria ją nutraukti. Sutartis nutraukiamą įstatymu ar Sutartyje nustatytais atvejais.
3.2. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
3.3. [bookmark: _Hlk136465984] Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

4. SUTARTIES ĮVYKDYMO UŽTIKRINIMAS

4.1. Pirkimo sutarties vykdymas turi būti užtikrintas Lietuvos Respublikoje, užsienyje registruoto banko garantija ar kredito unijos garantija ar draudimo bendrovės laidavimo raštu, užtikrinimo vertė 5% nuo visos pasiūlymo sumos (be PVM) (kiekvienai pirkimo daliai). Sutarties įvykdymą užtikrinantis dokumentas turi būti pateiktas ne vėliau kaip per 10 (dešimt) darbo dienų nuo Sutarties pasirašymo. Sutarties įvykdymo užtikrinimas turi galioti visą Sutarties vykdymo laikotarpį. Sutarties įvykdymo užtikrinimas turi būti besąlyginis ir neatšaukiamas ir turi galioti visą Sutarties galiojimo laikotarpį.
4.2. Sutarties įvykdymo užtikrinimu garantuojama, kad Užsakovui bus atlyginti nuostoliai, atsiradę dėl to, kad Rangovas neįvykdė visų sutartinių įsipareigojimų ar vykdė juos netinkamai.
4.3. Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Užsakovas raštu turi pareikalauti Rangovo per 10 darbo dienų pateikti naują užtikrinimą. Jei Rangovas nepateikia naujo užtikrinimo, Užsakovas turi teisę nutraukti Sutartį.
4.4. Jeigu Sutarties galiojimas šalių raštišku susitarimu yra pratęsiamas, Sutarties įvykdymo užtikrinimo dokumento galiojimas turi būti pratęsiamas Sutarties pratęsimo laikotarpiui. Rangovas per 3 (tris) darbo dienas privalo pateikti Lietuvos Respublikoje ar užsienyje registruoto banko garantiją ar kredito unijos garantiją ar  draudimo bendrovės laidavimą, Sutarties 2.2. p. įvardintai sumai be PVM.
4.5. Rangovui pateikus raštišką prašymą, Sutarties įvykdymo užtikrinimas grąžinamas Rangovui per 10 dienų nuo Darbų pabaigos, nurodytos Sutarties 3.1.1. punkte.

5. SUBRANGOVAS

5.1. Sutarties įsipareigojimų vykdymui Subrangovai nepasitelkiami/pasitelkiami (nereikalingą išbraukti) šie Subrangovai:
	Eil. Nr.
	Subrangovo pavadinimas ir adresas
	Vertinė išraiška Eur
	Procentinė išraiška
	Darbų pavadinimas

	
	
	
	
	

	
	
	Iš viso: Eur
	Iš viso: %
	


5.2. Sutarties vykdymo metu Tiekėjas gali keisti Subrangovus arba pasitelkti naujus. Keičiami/pasitelkiami Subrangovai turės būti suderinti su Užsakovu, įforminant papildomą susitarimą dėl Subrangovų pakeitimo/pasitelkimo, pasirašomą abiejų pirkimo Sutarties šalių. Užsakovas turi teisę pareikalauti įrodyti keičiamų/pasitelkiamų Subrangovų kvalifikaciją, pateikiant atitinkamus dokumentus (pagal pirkimo dokumentuose nurodytus konkrečius reikalavimus Subrangovų kvalifikacijai) ir subrangovo pašalinimo pagrindų nebuvimą patvirtinančius dokumentus (kai tiekėjas remsis keičiamo/pasitelkiamo subrangovo pajėgumais).
5.3. Rangovas bus atsakingas už savo Subrangovų, jų atstovų ar darbuotojų veiksmus, įsipareigojimų nevykdymą ar aplaidumą taip, lyg šie veiksmai, nevykdymai ar aplaidumas būtų Rangovo, jo atstovų ar darbuotojų.
5.4. Užsakovui nustačius, kad koks nors Subrangovas nevykdo pareigų, numatytų sutartyse ar teisės aktuose, Užsakovas gali pareikalauti, kad Rangovas užtikrintų Subrangovo pakeitimą į kitą, kurio kvalifikacija ir patirtis tenkintų Užsakovą, arba kad Rangovas pats prisiimtų Darbų atlikimą.
5.5. Subrangovas negali pavesti trečiosioms šalims vykdyti tuos darbus, kuriuos Rangovas patiki Subrangovui.
5.6. Užsakovas kartu su Rangovu turi teisę sudaryti trišalius susitarimus dėl tiesioginio atsiskaitymo už šiai Sutarčiai įvykdyti atliktus darbus, suteiktas paslaugas ar įsigytas medžiagas / įrengimus, šiomis sąlygomis:
5.6.1. Trišaliais susitarimais nebus keičiamos jokios kitos esminės šios Sutarties sąlygos, t. y. nesikeis Sutarties objektas, Sutarties kaina, atsiskaitymo terminai, Sutartyje nustatyta sutartinių įsipareigojimų apimtis.
5.6.2. Rangovas, vadovaudamasis Sutarties nuostatomis, teikdamas apmokėjimo už atliktus Darbus dokumentus, kartu turi pateikti įrodymus apie konkretaus subrangovo atliktų Darbų apimtis (ar konkretaus paslaugų teikėjo suteiktas paslaugas, ar iš konkretaus tiekėjo įsigytas medžiagas / įrengimus), o Užsakovas, vadovaudamasis Sutarties nuostatomis, subrangovui (ar paslaugos teikėjui, ar medžiagų /įrengimų tiekėjui) tiesiogiai apmokės tik pagal Rangovo ir subrangovo (ar paslaugos teikėjo, ar medžiagų /įrengimų tiekėjo) pasirašytus atliktų Darbų (ar suteiktų paslaugų, ar įsigytų medžiagų/įrengimų) ir išlaidų apmokėjimo dokumentus.
5.7. Sutarties įsipareigojimų vykdymui pasitelkiami specialistai:
	Eil. Nr.
	Specialistas
(vardas, pavardė)
	Pareigos
	Kvalifikacijos atestatas

	
	
	
	


5.8. Rangovas turi teisę keisti nurodytus specialistus iš anksto raštu suderinęs su Užsakovu ir pateikęs kvalifikaciją patvirtinančius dokumentus.
5.9. Rangovas turi ir kitas įstatymuose ir poįstatyminiuose teisės aktuose įtvirtintas pareigas.

6. UŽSAKOVO TEISĖS, PAREIGOS IR ATSAKOMYBĖ

6.1. Užsakovas turi teisę: 
6.1.1. [bookmark: _Ref227946063]kontroliuoti ir prižiūrėti, ar atliekamų Darbų atlikimo eiga, kiekis, kaina, medžiagų kokybė ir įrangos naudojimas atitinka pagal parengtą Statybos projektą, Rangovo parengtus darbų kiekių žiniaraščius, aktus, sąskaitą, Užsakovo pateiktų medžiagų naudojimą;
6.1.2. [bookmark: _Ref29465403]reikalauti, kad Rangovas Darbus vykdytų pagal pateiktus sutarties priedus ir laikydamasis normatyvinių statybos dokumentų reikalavimų. Jeigu Rangovas nukrypsta nuo sutarties priedų, šalių patvirtinto Darbų/paslaugų grafiko, nesilaiko normatyvinių statybos dokumentų reikalavimų ir (ar) statybos Darbų vykdymo protokoluose nurodytų ir Rangovo prisiimtų įsipareigojimų, Užsakovas turi teisę raštu reikalauti šalinti defektus, nepriimti nekokybiškai atliktų Darbų ir nemokėti už netinkamai atliktą Darbą iki nustatytų statybos Darbų defektų pašalinimo arba pašalinti trūkumus trečiųjų asmenų pagalba Rangovo sąskaita;
6.1.3. duoti nurodymus Rangovui ir reikalauti jų vykdymo, jei statybos eigoje sistemingai pažeidžiami Sutartyje nurodyti kokybiniai reikalavimai;
6.1.4. reikalauti, kad Rangovas savo sąskaita pašalintų atliktų Darbų defektus, atsiradusius per garantinį laikotarpį;
6.1.5. reikalauti, kad Rangovas pakeistų subrangovą, kuris savo įsipareigojimus vykdo netinkamai.
6.2. Užsakovas įsipareigoja:
6.2.1. per įmanomai trumpiausius terminus po rašytinio Rangovo prašymo gavimo pateikti pastarajam visus sutikimus, įgaliojimus ir (ar) kitus reikalingus leidimus bei dokumentus, kad Rangovas galėtų veikti kaip Užsakovo įgaliotas asmuo visose kompetentingose institucijose ta apimtimi, kiek tai susiję su šią sutartimi.
6.2.2. bendradarbiauti su Rangovu vykdant Darbus/paslaugą.
6.2.3. sumokėti Rangovui už tinkamai atliktus bei nustatyta tvarka priimtus Darbus/paslaugas Sutartyje numatytais terminais ir tvarka. 
6.2.4. užtikrinti Rangovui galimybę laisvai ir saugiai patekti į Darbų vietą iki Sutarties pabaigos.
6.2.5. sutartyje nustatytomis sąlygomis priimti iš Rangovo tinkamai atliktus Darbus/paslaugas.

7. RANGOVO TEISĖS, PAREIGOS IR ATSAKOMYBĖ

7.1. Rangovas turi teisę:
7.1.1. naudotis Lietuvos Respublikos statybos įstatymo ir kituose Lietuvos Respublikos įstatymuose numatytomis Rangovo teisėmis;
7.1.2. keisti Užsakovo patvirtintus sprendimus tik gavęs išankstinį raštišką Užsakovo sutikimą;
7.1.3. Užsakovui pritarus pakeisti subrangovą, jei Sutarties vykdymo metu jis netinkamai vykdo įsipareigojimus tiekėjui arba yra nepajėgus vykdyti įsipareigojimų dėl iškeltos bankroto bylos, pradėtos likvidavimo procedūros ar pan.;
7.1.4. gauti Užsakovo apmokėjimą už statybos darbus pagal Sutartyje nustatytas sąlygas ir tvarką;
7.1.5. naudotis kitomis teisės aktuose numatytomis Rangovo teisėmis.
7.2. [bookmark: _Ref227946928]Rangovas įsipareigoja:
7.2.1. Ne vėliau nei prieš 3 (tris) darbo dienas iki Darbų pradžios įsakymu ar kitu tvarkomuoju dokumentu, įstatymų nustatyta tvarka paskirti statinio Statybos vadovą, kuris būtų ne žemesnės kvalifikacijos ir turėtų ne mažesnę patirtį negu nurodyta Rangovo pasiūlyme bei skirti atestuotą asmenį, atsakingą už elektros ūkį (jeigu taikoma) ir Darbų saugą ir informuoti apie tai Užsakovą;
7.2.2. Vykdyti Darbus pagal parengtą statinio Statybos aprašą, pateiktą pasiūlymą, statybos techninių reglamentų ir kitų teisės aktų, reglamentuojančių statybos veiklą (normų, taisyklių) reikalavimus. Garantuoti, kad Darbų priėmimo metu jie atitiks normatyvinių statybos dokumentų reikalavimus, bus atlikti be klaidų, kurios panaikintų arba sumažintų jų vertę arba tinkamumą numatytam panaudojimui;
7.2.3. Kokybiškai atlikti, užbaigti ir perduoti Užsakovui visus Sutartyje nurodytus Darbus ir ištaisyti defektus, nustatytus iki Darbų perdavimo Užsakovui ir (ar) per garantinį laikotarpį;
7.2.4. Savarankiškai apsirūpinti materialiniais ištekliais, reikalingais Sutartyje numatytiems Darbams atlikti, Darbų vykdymui naudoti tik naujas medžiagas, dirbinius, gaminius ir įrengimus, atitinkančius techninėje specifikacijoje jiems nustatytus reikalavimus bei nurodytus Rangovo pasiūlyme, naudoti Lietuvos Respublikos įstatymais nustatyta tvarka sertifikuotas medžiagas, dirbinius, gaminius ir įrenginius, garantuoti tinkamą statybinių ir kitų medžiagų, įrangos, dirbinių ir gaminių priėmimą, organizuoti jų sandėliavimą, apsaugą (nuo vagystės bei sugadinimo, įskaitant meteorologinių sąlygų poveikį) ir taupų naudojimą. Tikrinti jų kokybę bei jos atitikties dokumentus, sertifikatus (medžiagos turi atitikti pateiktuose sertifikatuose nurodytus kokybės reikalavimus) ir reguliariai pateikti juos Užsakovui;
7.2.5. Laiku ir tinkamai informuoti Užsakovą apie atliktus Darbus, išrašyti sąskaitą, kitą normatyvinių statybos dokumentų nurodytą statybos Darbų atlikimo dokumentaciją, atlikti būtinus bandymus ir apie jų rezultatus raštu informuoti Užsakovą. Užsakovui paprašius papildomos informacijos, per 3 (tris) darbo dienas raštu pranešti apie Darbų eigą bei rezultatus, pateikti kitą su Darbų vykdymu susijusią informaciją;
7.2.6. Sudaryti sąlygas Užsakovo atstovams lankytis Darbų vietoje bei susipažinti su visa Darbų dokumentacija;
7.2.7. garantuoti saugų darbą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų. Rangovas užtikrina, kad jo pasamdyti darbuotojai ir/arba tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;
7.2.8. saugoti atliktus Darbus ir reikmenis nuo sugadinimo ir vagystės, nuo meteorologinių sąlygų poveikio iki Darbų užbaigimo dienos. Pastate ar jo dalyje, kurioje atliekami darbai, atsitiktinio žuvimo ar sugadinimo rizika tenka Rangovui visą Sutarties galiojimo laikotarpį;
7.2.9. Užsakovui nurodžius, atidengti konstrukcijas, atlikti konstrukcijų ir kitus bandymus. Jei po to paaiškėja, kad Darbai neatitinka galiojančių statybos normų ir reikalavimų, už visas su tuo susijusias išlaidas (tarp jų ir išlaidas, susijusias su atitinkamų trūkumu šalinimu) apmoka Rangovas. Jei paaiškėja, kad viskas atlikta laikantis galiojančių statybos normų ir reikalavimų, visas su tuo susijusias išlaidas apmoka Užsakovas;
7.2.10. savo sąskaita ištaisyti Darbus, kurie dėl Rangovo kaltės yra netinkamai įvykdyti ir neatitinkantys sutarties sąlygų bei techninių reikalavimų. Taip pat savo sąskaita ištaisyti atliktų Darbų trūkumus ir defektus, išaiškėjusius ar atsiradusius pasibaigus Sutarties vykdymo laikui, bet tebegaliojant Darbų garantiniam laikotarpiui, Užsakovui pateikus raštišką pretenziją, ne vėliau kaip per 14 (keturiolika) darbo dienų, jeigu dėl defekto pobūdžio jie neturi būti pašalinti anksčiau;
7.2.11. užtikrinti, kad dėl atliktų darbų Užsakovas neturės teisėtų trečiosios šalies pretenzijų dėl patentų, autorinių, turtinių teisių ir kitokių nuosavybės teisių pažeidimo, o jei tokios kiltų, atlyginti Užsakovo dėl to patirtus nuostolius;
7.2.12. Darbams naudoti tik naujas, Lietuvos Respublikos teisės aktų nustatyta tvarka sertifikuotas medžiagas ir įrangą, atitinkančius jiems keliamus Lietuvos Respublikos standartus ir normas bei atitinkančias aplinkos apsaugos kriterijus, nustatytus LR aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4.3. punkte nustatytų aplinkos apsaugos kriterijų, t. y. paslaugų teikėjas turi turėti transporto priemones, su kuriomis bus atliekami paprastojo remonto darbai, ir kurios atsižvelgiant į išmetamųjų teršalų kiekį, atitinka ne mažesnį nei „Euro 5“ standartą. Užsakovui pareikalavus, Rangovas turi pateikti nustatytą reikalavimą įrodantį dokumentą per 3 d. d.
7.2.13. atlikti Darbus tvarkingai, neteršiant teritorijos, kompaktiškai laikyti statybos atliekas bei išvežus jas iš teritorijos pateikti Užsakovui patvirtinančius dokumentus apie statybinio laužo, grunto išvežimą į tam specialiai skirtas vietas;
7.2.14. savo lėšomis įrengti laikinus aptvėrimus, o baigus Darbus juos išardyti;
7.2.15. užtikrinti, kad į Darbų vietą, medžiagų saugojimo aikšteles ar vietas nepatektų pašaliniai asmenys;
7.2.16. atlikus Darbus, sutvarkyti Darbų atlikimo teritoriją ir kitas vietas, kurie buvo perduoti Rangovui sutartiniu laikotarpiu. Išvežti savo statybines atliekas ir statybinį laužą savo sąskaita. Taip pat sutvarkyti teritoriją, kuria buvo naudojamasi atliekant Darbus, bet ne blogiau negu buvo prieš pradedant Darbus, savo lėšomis parengti darbo brėžinius bei kita dokumentaciją reikalinga darbams priduoti; 
7.2.17. savo lėšomis pasirūpinti statybinių medžiagų apsauga nuo vagystės ir (ar) sugadinimo;
7.2.18. sutarties vykdymo metu užtikrinti personalo saugumą;
7.2.19. savo lėšomis parengti kadastrines bylas (jeigu taikoma), geodezines išpildomąsias nuotraukas (jeigu taikoma) bei kitą dokumentaciją, reikalingą statinio pridavimui;
7.2.20. dalyvauti galutinai perduodant Darbus ir pateikti visus reikiamus paaiškinimus, normatyviniuose dokumentuose, gaminių ir įrengimų techninius pasus, eksploatavimo instrukcijas ir kitus būtinus dokumentus;
7.2.21. šios sutarties vykdymo ir galiojimo laikotarpiu nekeisti partnerių veikiančių pagal jungtinės veiklos (partnerystės) sutartį (jei taikoma);
7.2.22. vykdyti darbus pagal partnerių darbų pasiskirstymą numatytą jungtinės veiklos (partnerystės) sutartyje (jei taikoma);
7.2.23. užtikrinti, kad Darbų atlikimo metu nebus trukdomas įstaigos veiklos procesas.
7.2.24. vykdyti visus teisėtus ir neprieštaraujančius Sutarties nuostatoms raštiškus Užsakovo nurodymus.
7.2.26. Rangovas vykdant sutartį turi užtikrinti Statybos įstatymo 42 str. nuostatų įgyvendinimą (civilinės atsakomybės draudimas turi būti pateiktas per 10 d. nuo sutarties pasirašymo dienos).

8. ŠALIŲ ATSAKOMYBĖ
8.1. Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo-priėmimo, jei tie trūkumai ar nukrypimai negalėjo būti nustatyti perimant Darbą (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui.
8.2. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus. Rangovas privalo Darbus atlikti savo sąskaita ir rizika, jeigu tie Darbai susiję su Sutarties neatitinkančiomis Medžiagomis, netinkama Darbų kokybe arba bet kurio sutartinio Rangovo įsipareigojimo neįvykdymu.
8.3. Rangovas atliktiems žvyro dangos (duobių) remonto darbams suteikia ne trumpesnę nei 3 mėnesių garantiją nuo Darbų priėmimo-perdavimo akto pasirašymo dienos.
8.4. Rangovas garantuoja, kad priėmimo metu ir per visą garantinį laiką jo darbai atitiks Sutartyje nustatytas savybes, normatyvinių statybos dokumentų reikalavimus, jie bus atlikti be klaidų, kurios panaikintų arba sumažintų jų vertę arba tinkamumą įprastam arba Sutartyje numatytam panaudojimui. Rangovas privalo visus per garantinį laikotarpį atsiradusius defektus pašalinti savo lėšomis.
8.5. Sutarties galiojimo ar garantiniu laikotarpiu Rangovas po raštiško Užsakovo defektų akto gavimo turi ne vėliau kaip per 2 (dvi) darbo dienas atsiųsti savo atstovą defektų įvertinimui ir jų ištaisymo termino suderinimui. Neatvykus Rangovo atstovui per Sutartyje numatytą laiką, reiškia, kad pretenziją Rangovas pripažįsta, todėl Rangovas privalo pašalinti nurodytus defektus per Užsakovo nustatytą, bet ne trumpesnį negu įmanoma technologiškai įvykdyti, laiką. Rangovui nepradėjus ir/ar nebaigus defektų taisymo darbų nurodytu laiku, Užsakovas reikalaus sumokėti 70 Eur (septyniasdešimt eurų, 00 euro centų) dydžio baudą už kiekvieną pradelstą dieną. Jeigu Rangovas atsisako ar delsia šalinti defektus daugiau nei 5 (penkias) darbo dienas, Užsakovas turi teisę defektus pašalinti pasitelktų kitų asmenų jėgomis, o Rangovas privalo per 5 (penkias) darbo dienas nuo atitinkamos sąskaitos gavimo dienos apmokėti visas išlaidas, susijusias su defektų šalinimu, dėl defektų atsiradimo ir jų šalinimo patirtus nuostolius bei baudas pagal pateiktą PVM sąskaitą – faktūrą.
8.6. Statinio garantinis terminas, skaičiuojant nuo Galutinio darbų perdavimo ir priėmimo dienos ir yra:
8.6.1. Rangovas suteikia paprastojo remonto darbams 1 (vienerių) metų garantiją. 
8.6.2. 5 (penkeri) metai – statinio atviroms konstrukcijoms; 
8.6.3. 10 (dešimt) metų – paslėptiems statinio elementams (konstrukcijoms, vamzdynams, laidams ir kt.);
8.6.4. 20 (dvidešimt) metų – esant tyčia paslėptų defektų.
8.6.5. Rangovas garantuoja, kad Galutinio darbų perdavimo ir priėmimo metu jo atlikti Darbai atitiks Sutarties prieduose numatytas savybes, normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų Darbų vertę. 
8.6.6. Rangovas savo lėšomis ištaiso defektus, išaiškėjusius per garantinį laikotarpį per vieną mėnesį nuo raštiško pranešimo.
8.7. Užsakovui nustačius, kad Rangovas neįvykdė ar netinkamai įvykdė bet kurį esminį įsipareigojimą pagal šią Sutartį, Rangovas papildomai moka Užsakovui 5 (penkių) procentų baudą nuo netinkamai atliktų darbų kainos.
8.8. Rangovui laiku (Sutarties 1.6 p.) neatlikus darbų taikoma bauda – 50 Eur už kiekvieną vėlavimo dieną.
8.9. Rangovas, pažeidęs sutarties 7.2.12. punktą  įsipareigoja sumokėti Užsakovui 500 Eur baudą už kiekvieną atvejį.
8.10. Rangovas, pažeidęs sutarties 7.2.26. punktą įsipareigoja sumokėti Užsakovui 100 Eur baudą. (taikoma kiekvieną uždelstą dieną).
8.11. Užsakovas, uždelsęs sumokėti Sutarties 2.7. punkte numatyta tvarka, įsipareigoja Rangovui pareikalavus mokėti Rangovui 0,1 % nuo neapmokėtos sąskaitos dydžio delspinigius, už kiekvieną uždelstą dieną.
8.12. Delspinigių sumokėjimas neatleidžia šalies nuo pareigos atlyginti nuostolius patirtus dėl Sutarties įsipareigojimų nevykdymo.
8.13. Netesybų (baudų, delspinigių) pagal Sutarties numatytas sankcijas sumokėjimas neatleidžia Šalių nuo įsipareigojimų vykdymo arba pažeidimų pašalinimo.

9. SUTARTIES GALIOJIMO, PAKEITIMO IR NUTRAUKIMO SĄLYGOS

9.1. Sutartis įsigalioja, kai Sutartį pasirašo abi Sutarties Šalys ir pateikiamas sutarties įvykdymo užtikrinimas bei galioja iki visiško Šalių įsipareigojimų įvykdymo (kol Rangovas atlieka Darbus už​​ maksimalią pirkimo sutarties vertę), tačiau ne ilgiau kaip 36 mėnesius (neįskaitant apmokėjimo) nuo Sutarties įsigaliojimo dienos;
9.2. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
9.3. Sutartį galima nutraukti šiais atvejais:
9.3.1. vienos Šalies sprendimu prieš 10 kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis sutarties pažeidimas. Nustatydamos esminį sutarties pažeidimą Šalys privalo vadovautis Lietuvos Respublikos civilinio kodekso 6.217 str. nuostatomis. Visais atvejais esminiais Sutarties pažeidimais laikoma:
9.3.2. Subteikėjo / specialisto keitimo tvarkos numatytos Sutarties 8.4 punkte pažeidimas;
9.3.3. vėlavimas atlikti bet kurį iš Sutarties priede nurodytų darbų ilgiau nei 60 kalendorinių dienų;
9.3.4. darbų neatitikimas Sutarties priede pateiktiems reikalavimams ir jų neištaisymas per 14 kalendorinių dienų nuo Užsakovo įspėjimo.
9.3.5. sutarties 7.10 p. pažeidimas (nepateiktas civilinės atsakomybės draudimas).
9.3.6. abiejų Šalių rašytiniu susitarimu; 
9.3.7. jeigu pirkimo sutartis buvo pakeista pažeidžiant VPĮ įstatymo 89 straipsnį; 
9.3.8. jeigu paaiškėjo, kad su tiekėju neturėjo būti sudaryta pirkimo sutartis ar preliminarioji sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
9.3.9. jeigu paaiškėjo VPĮ 45 straipsnio 21 dalyje nurodytos aplinkybės.
9.4. Esant nuo Šalių nepriklausančioms aplinkybėms dėl kurių negali būti vykdomi darbai, Užsakovas turi teisę reikalauti sustabdyti darbų vykdymą iki atitinkamų aplinkybių pasibaigimo. Jei darbų vykdymo sustabdymas trunka ilgiau, kaip 90 dienų, Rangovas turi teisę nutraukti Sutartį.
9.5. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

10. GINČŲ SPRENDIMAS

10.1. Sutarties šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 dienų. Ginčas turi būti išspręstas per ne ilgesnį nei 30 dienų terminą nuo derybos pradžios. Jei ginčų išspręsti derybomis nepavyksta, jie sprendžiami Lietuvos Respublikos įstatymų nustatyta tvarka.

11. NENUGALIMOS JĖGOS APLINKYBĖS

11.1. Šalis atleidžiama nuo atsakomybės dėl neypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos Vyriausybės 1996 m. liepos mėn. 15 d. nutarimu Nr.840 patvirtintomis “Atleidimo nuo atsakomybės esant nenugalimos jėgos (force majeure) aplinkybėms taisyklėmis”, jeigu Šalis per tris darbo dienas pranešė kitai Šaliai apie kliūtį bei jos poveikį įsipareigojimų vykdymui. Ši Sutartis Šalių perskaityta, suprasta dėl turinio ir pasekmių, ir kaip visiškai atitinkanti  jų valią priimta ir pasirašyta.

12. BAIGIAMOSIOS NUOSTATOS

12.1. Visi su Sutartimi susiję pranešimai, prašymai, kiti dokumentai ar susirašinėjimas turi būti siunčiami paštu arba elektroniniu paštu, jų originalus visais atvejais įteikiant Užsakovui ir (ar) Rangovui pasirašytinai ar siunčiant registruotu/kurjeriniu paštu kiekvienam iš jų Sutartyje nurodytu adresu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) kalendorines dienas nuo minėto pasikeitimo dienos, raštu privalo pranešti kitai Šaliai. 
12.2. Užsakovo paskirtas asmuo, atsakingas už Sutarties vykdymą yra ________________ Šalčininkų rajono savivaldybės administracijos Komunalinio ūkio skyriaus vyr. specialistas. Užsakovo paskirtas asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas yra Violeta Tomaševič, Šalčininkų rajono savivaldybės administracijos Viešųjų pirkimo skyriaus vyr. specialistė.
12.3. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.
12.4. Jeigu Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
12.5. Sutartis sudaryta dviem egzemplioriais lietuvių kalba, po vieną kiekvienai šaliai. Abu Sutarties egzemplioriai yra vienodos teisinės galios. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
12.6. Šalys šią Sutartį perskaitė, joms buvo išaiškintas Sutarties turinys ir pasekmės, Šalys Sutartį suprato ir, kaip visiškai atitinkančią jų valią ir ketinimus, pasirašė.

13. SUTARTIES PRIEDAI

12.1. Rangovo pasiūlymas.

14. ŠALIŲ REKVIZITAI

Užsakovas:																								 Rangovas:

